АҞӘА, рашәара 2 - Sputnik, Бадри Есиава. Ашықәс нҵәаанӡа Аинвестпрограммала Гәдоуҭа амҩақәа хәба ҟаҵахоит ҳәа Sputnik иазеиҭеиҳәеит "Амҩаргыларатә комбинат" адиректор хада Георги Мелаӡе.
"Аԥсны акапиталтә ргылареи ҳареи аилаӡара ҳабжьоуп 2021 шықәса аҩнуҵҟа Гәдоуҭа ақалақь аҿы амҩақәа хәба – Еисктәи амҩа (3,5 нызқь метр ԥшьыркца), Лакоба имҩа (7 нызқь метр ԥшьыркца), Ҳаразиа имҩа (8,7 нызқь метр ԥшьыркца), Чачба имҩа (7 нызқь метр ԥшьыркца), Гобечиа имҩа (9 нызқь метр ԥшьыркца)", - иҳәеит Мелаӡе.
Иара иҳәеит арҭ амҩақәа зегьы акаҭран ҿыцны ишрықәырҵо, Чачба имҩаҿи Гобечиа имҩаҿи аҽазыҟаҵаратә усурақәа ишрылагахьоу.
Гәдоуҭа ақалақь амҩақәа хәба Аинвестпрограмма аҟынтәи акаҭран рықәҵара иазоужьхоит 30 миллион мааҭ.
Мелаӡе иара убасгьы иҳәеит Аҷандара ақыҭахьтәи амҩа аремонт ишацҵахо. Аусурақәа ирылаган 2020 шықәсазы. Рхыркәшара азыԥхьагәаҭоуп аԥхынра анҵәамҭаз. Апроект асметатә хәыԥса - 18 миллион мааҭ.
АҞӘА, рашәара 21– Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 378-ҩык атестқәа рзыҟаҵан, урҭ рахьтә 108-ҩык рцәа акоронавирус шалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Гәдоуҭатәи ахәышәтәырҭаҿы рыԥсҭазаара иалҵит ҩыџьа апациентцәа, 84 шықәса зхыҵуаз ахаҵеи 1940 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 61-ы, урҭ рахьтә 61-ы акоронавирус адиагноз рзышьақәыргылоуп, рҭагылазаашьа бааԥсуп 14-ҩык, ибжьаратәуп - 31-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 40-ҩык апациентцәа, урҭ рахьтә жәаҩык рҭагылазаашьа уадаҩуп. Очамчыра ирхәышәтәуеит 22-ҩык, Гагратәи ахәышәтәырҭаҿы - 19-ҩык, Тҟәарчалтәи ахәышәтәырҭаҿы - 14-ҩык апациентцәа.
Акоронавирус иазку ажәабжьқәа зегьы шәрыԥхьар ҟалоит абра>>
"Иформалтәым аҵараҟны иҿыцуи ааӡара иаҵанакуа азнеишьақәеи" апроект алҵшәақәа еихыршьалеит мышқәак раԥхьа Гал. Уи рхы аладырхәит Гали Тҟәарчали араионқәа рхадацәа.
"Аколлеџь ахыбраҟны ҩышықәса инарзынаԥшуа аскаи-клуб ыҟан. Уи аҿарацәа еиднакылон, ҳастудентцәагьы иргәаԥхан иалалаз ыҟоуп. Еицәажәон, ихәмаруан, имҩаԥыргон еиуеиԥшым аныҳәақәа, уи адагьы аҵара ахьырҵаша, аусурҭа шырԥшааша, абизнес-планқәа рыҩра уҳәа рзы ицхыраагӡан. Уи аамҭазы ҳара ҳколлеџь аҟны ахәыҟаҵаҩ изанааҭ ала акурсқәа еиҿаҳкаауан, аклуб аҟынтәи быжьҩык аҿарацәа ааргеит… Мчыбжьык ауп инхаз, шықәсык аҵара зҵоз ауҳажьырц азы. Аусурҭа атәы ҳҳәозар, заанаҵы ҳрацәажәан, иҟоуп Гагра, Риҵа ицо, иҟоуп Гал ақаҳуажәырҭаҟны, ачаӡырҭаҟны аус зуа", - лҳәеит Кәарҷиаԥҳа.
Шәазыӡырҩы аудио.
Иара убас шәаԥхьар ҟалоит: